CE deschide o anchetă suplimentară pentru neconformitate împotriva Apple
Comisia Europeană a anunțat luni că a informat Apple cu privire la opinia sa preliminară potrivit căreia regulile magazinului său de aplicații App Store încalcă Regulamentul privind piețele digitale, deoarece îi împiedică pe dezvoltatorii de aplicații să îi orienteze în mod liber către canale alternative pe consumatorii aflați în căutare de oferte și conținut, se arată într-un comunicat al Executivului comunitar.